Diari Oficial de la Generalitat Valenciana


Sumari del DOGV 6029, del 05-06-2009 (2009/6372)

RESOLUCIÓ d'1 de juny de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre l'Institut Valencià de l'Audiovisual Ricardo Muñoz Suay i l'Ajuntament de Valencia per a la cesio de les pel·lícules Exposición Nacional 1910 (Films HB Cuesta, 1910) i Homenaje al Maestro Serrano (1925), amb motiu de l'exposició Centenari de l'Exposició Regional Valenciana 1909-2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6029

Data del DOGV
:   05-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6372


Data del document
:   01-06-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Institut Valencià de L'Audiovisual Ricardo Muñoz Suay
    * València
    * administració local
    * material audiovisual
    * cooperació administrativa

RESOLUCIÓ d'1 de juny de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre l'Institut Valencià de l'Audiovisual Ricardo Muñoz Suay i l'Ajuntament de Valencia per a la cesio de les pel·lícules Exposición Nacional 1910 (Films HB Cuesta, 1910) i Homenaje al Maestro Serrano (1925), amb motiu de l'exposició Centenari de l'Exposició Regional Valenciana 1909-2009.  
 [2009/6372]  
L'Institut Valencià de l'Audiovisual Ricardo Muñoz Suay i l'Ajuntament de Valencia han subscrit, després de la tramitació prèvia reglamentària, el 22 de maig de 2009, el conveni de col·laboració per a la cesio de les pel·lícules Exposición Nacional 1910 (Films HB Cuesta, 1910) i Homenaje al Maestro Serrano (1925), amb motiu de l'exposició Centenari de l'Exposició Regional Valenciana 1909-2009.  
En compliment del que establix l'acord nové del conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0591/2009, i que figura com a annex d'esta resolució.   
València, 1 de juny de 2009.- El director general de Relacions amb les Corts i Secretariat del Consell. Ángel Mompó Romero.  
Conveni de col·laboració entre l'Institut Valencià de l'Audiovisual Ricardo Muñoz Suay i l'Ajuntament de València per a la cessió de les pel·lícules Exposición nacional 1910 (films HB Cuesta, 1910) i Homenaje al Maestro Serrano (1925), amb motiu de l'exposició Centenari de l'exposició regional valenciana 1909-2009.  
València, 22 de maig de 2009  
Reunits  
Per una part, José Luis Radoselovics Arance, director de l'Institut Valencià de l'Audiovisual Ricardo Muñoz Suay (d'ara en avant IVAC), que actua en representació de l'Institut en virtut de les atribucions conferides en la Llei de la Generalitat Valenciana 5/1998, de 18 de juny, de Creació de l'Institut Valencià de Cinematografia Ricardo Muñoz Suay (DOGV núm. 3270, de 23 de juny de 1998), modificada per la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat (DOCV núm. 5922, de 29 de desembre de 2008).  
Per l'altra part, Mª José Alcón Miquel, regidora delegada de Cultura de l'Ajuntament de València, que actua en nom i representació de l'Ajuntament, assistida per Francisco Javier Vila Biosca, secretari general de l'administració municipal, i en l'execució de l'acord adoptat per la Junta de Govern Local el 22 de maig de 2009.  
Exposen  
Que, reconeixent-se mútuament capacitat jurídica suficient i valorant els objectius comuns d'ambdós institucions, subscriuen en nom de les seues respectives entitats el present conveni de col·laboració i, a este efecte,  
Acorden  
Primer  
Que l'Ajuntament de València prepara l'exposició Centenari de l'Exposició Regional Valenciana. 1909-2009, que tindrà lloc al Palau de l'Exposició de València del 22 de maig al 15 d'agost de 2009.  
Segon  
Que per a esta exposició, l'Ajuntament de València necessita alguns fragments de la pel·lícula Exposición Nacional 1910 (Ángel García Cardona, Films HB Cuesta, 1910) i íntegrament la pel·lícula d'Homenaje al Maestro Serrano (1925), per a formar part de l'audiovisual que sobre l'Exposició Regional Valenciana s'ha d'exhibir en este esdeveniment.   
Tercer   
Que Exposición Nacional 1910 (Ángel García Cardona, Films HB Cuesta, 1910) és una pel·lícula de 35 mm, en blanc i negre amb tints, muda i d'una duració aproximada de 24 minuts. Esta pel·lícula va ser restaurada per l'IVAC en col·laboració amb Filmoteca de Catalunya.  
Quart  
Que Homenaje al Maestro Serrano (1925) és una pel·lícula de 35 mm, en blanc i negre, muda i d'una duració aproximada de 8 minuts.  
Cinqué   
Que l'IVAC, dins de les seues funcions, facilitarà a l'Ajuntament de València la consulta i l'accés a estes dos pel·lícules i li les cedirà de manera gratuïta exclusivament perquè siguen exhibides en esta exposició.   
Sisé  
Que l'Ajuntament de València es compromet a fer constar la col·laboració de l'IVAC i a inserir el logo de l'IVAC sobre les imatges cedides i en els materials de difusió vinculats a este projecte expositiu. En les projeccions del material de l'IVAC es col·locarà una cartel·la amb les seues dades i les relatives a la restauració i conservació.  
Seté  
L'Ajuntament de València es compromet a complir estrictament les indicacions dels responsables tècnics de l'IVAC respecte al material audiovisual facilitat.  
Huité  
Les parts podran rescindir el present acord en el cas que no s'execute la prestació corresponent. Així mateix, podran deixar-lo sense efecte de mutu acord.  
Nové  
El text d'este conveni es publicarà en el Diari Oficial de la Comunitat Valenciana.  
Deu  
Per al que no es preveu en este conveni s'han d'aplicar les normes d'Hisenda Pública i pressupostàries de la Generalitat valenciana.  
Onze  
El present conveni entrarà en vigor el dia de la firma i la vigència acabarà al terme de l'activitat.  
I, com a prova de conformitat, ambdós parts subscriuen el present conveni en el lloc i la data indicats en l'encapçalament, en tres exemplars i a un sol efecte.  
El director-gerent de l'Institut Valencià de l'Audiovisual Ricardo Muñoz Suay: José Luis Radoselovics Arance  
La regidora delegada de Cultura de l'Ajuntament de València: Mª José Alcón Miquel  
Davant meu, El secretari general de l'Administració Municipal: Francisco Javier Vila Biosca